137.   ΠΡΟΕΔΡΙΚΟ ΔΙΑΤΑΓΜΑ υπ’ αριθ. 335 της 24 Αυγ./8 Σεπτ. 1983 (ΦΕΚ Α΄ 119) Μεταβίβαση αρμοδιοτήτων του Υπουργού Εργασίας στους Νομάρχες. Άρθρο Μόνο.-Από τις αρμοδιότητες που ασκούνται από τον Υπουργό Εργασίας μεταβιβάζονται στους Νομάρχες οι εξής: 1.Η υπαγωγή σε καθεστώς χρονικών ορίων λειτουργίας των καταστημάτων που εξαιρούνται, με την παρ. 3 του άρθρ. 2 του Ν.Δ. 1037/1971, από τα χρονικά όρια λειτουργίας (παρ. 4 άρθρ. 2, Ν.Δ. 1037/1971, 235 Α΄). 2.Ο χαρακτηρισμός ως καταστημάτων χώρων παροχής υπηρεσιών προς το κοινό (άρθρ. 1 Ν.Δ. 1037/1971, 235 Α΄). 3.Η τοποθέτηση αναπήρων και θυμάτων πολέμου ή των τέκνων τους καθώς και αναπήρων ειρηνικής περιόδου σε εργασίες εντός του Νομού Αττικής. (Άρθρ. 18 του Νόμ. 1043/1980 ΦΕΚ 87Α). Η αρμοδιότητα αυτή μεταβιβάζεται στο Νομάρχη Αττικής. 